想像而家某個先進國家 A 國，A 國國內有若干間公司生產緊汽車，而 A 國嘅鄰國 B 國工業啱啱起步，所以工人嘅人工（生產成本）明顯低過 A 國，於是其中一間 A 國汽車公司就將自己啲工廠搬嗮去 B 國，等自己可以用更低成本生產汽車，然後用平啲嘅價錢賣自己嗰啲質素上同競爭對手相約嘅汽車，得到一個競爭優勢，不過假如佢啲競爭對手喺搬廠上唔受限嘅話，呢個優勢維持唔到幾耐（可持續性低）－佢啲競爭對手大可以跟住就搬廠去 B 國，然後話咁快 A 國啲汽車公司就冚唪唥都以一樣嘅低價賣汽車；